**IZVJEŠĆE O RADU NAČELNIKA**

**za razdoblje od 1. srpnja 2024. do 31. prosinca 2024. godine**

Sukladno zakonskim obvezama, utvrđenim i Statutom Općine Berek („Službeni glasnik Općine Berek“, broj 01/21), načelnik je obvezan dva puta godišnje podnijeti Općinskom vijeću Izvješće o svom radu (u daljnjem tekstu: Izvješće). Ovo je drugo Izvješće za 2024. godinu koje podnosi Općinskom vijeću.

I. Projekt „Adaptacija društvenog doma – Ruškovac“

Nastavljeno je na aktivnostima vezano za projekt „Adaptacija društvenog doma – Ruškovac“, koji je predložen za financiranje nadležnom Ministarstvu (Ministarstvo regionalnog razvoja i fondova Europske Unije) s kojim je 21. ožujka 2024. godine potpisan Ugovor o financiranju su udjelom Ministarstva u financiranju u iznosu 37.000 EUR (bez PDV-a). Stoga, raspisan je Javni poziv za prikupljanje ponuda na iznos od 61.498 EUR (bez PDV-a), te je odabirom najpovoljnijeg izvođača radova – obrta „Grad-IM“ iz Gornje Ploščice potpisan Ugovor o izvođenja radova, te se je u rujnu krenulo s realizacijom ovoga projekta.

II. Projekt „Modernizacija nerazvrstane ceste „prema bolnici“ u Podgariću“

Temeljem Odluke o raspisivanju javnog poziva za sufinanciranje projekata gradova i općina za poticanje razvoja komunalnog gospodarstva i ujednačavanje komunalnog standarda u 2024. godini Ministarstva prostornoga uređenja, graditeljstva i državne imovine od 17. svibnja 2024., Općina Berek predložila je nadležnome Ministarstvu projekt asfaltiranja jednog dijela nerazvrstane ceste „prema bolnici“ u Podgariću, te je i Odluka Ministarstva prostornoga uređenja, graditeljstva i državne imovine o sufinanciranju o odabiru ovoga projekta stigla u srpnju 2024., te se je potom i krenulo s raspisivanjem Javnoga poziva za prikupljanje ponuda. Odlukom o odabiru najpovoljnije ponude u postupku jednostavne nabave za izvođenje radova na ovome projektu odabran je najpovoljniji ponuditelj – trgovačko društvo „Ceste d.d.“ iz Bjelovara, u iznosu od 82.374,63 EUR. Ugovor o sufinanciranju projekta potpisan je između Općina Berek i Ministarstva 9. listopada 2024., s udjelom Ministarstva od 40.700 EUR. Pred kraj 2024. godine završeni su radovi.

III. Projekt „Pomoć u kući Općine Berek“

01.07.2024. zaposlili smo koordinatoricu na projektu „Pomoć u kući Općine Berek“ Anu Sudar. Također je zaposleno i 6 žena ( Jasna Šikić, Snježana Šantalab, Suzana Lenard, Milka Hranilović, Verica Malvić i Mandekić Svetlana) koje brinu o 36 korisnika. Početkom srpnja tj. 03.07.2024. raspisan je natječaj za nabava kućanskih i osnovnih higijenskih potrepština. Na natječaju su se javile dvije firme, Hard jura iz Bjelovara i Alca iz Zagreba. Alca je bila povoljnija te je s njom u kolovozu potpisan Ugovor o nabavi kućanskih i osnovnih higijenskih potrepština.

IV. Izgradnja dječjeg vrtića „Radost“ u Bereku

U drugome dijelu godine nastavljeni su radovi na izgradnji novoga dječjega vrtića „Radost“ u Bereku. Zbog nastalih problema povezanih s tlom (radovi koji su iziskivali dodatno nasipavanje građevinskog materijala) i vremenskim prilikama početkom godinerok za završetak radova produljen je za 28. veljače 2025. godine.

V. Održavanje javne rasvjete

U listopadu 2024. Općina Berek raspisala je Javni poziv za „ Održavanje javne rasvjete za razdoblje od 2024. do 2028. godine“, te je s odabranim ponuditeljem – trgovačkim društvom „Rotor d.o.o.“ iz Bjelovara potom o potpisan predmetni ugovor.

VI. Izgradnja mreže kanalizacijskih priključaka u naselju Berek

I u drugoj polovici 2024. godine nastavljeno je s izgradnjom priključaka građanima i gospodarskim subjektima na kanalizacijsku mrežu u naselju Berek. Manje-više svi koji su podnesi zahtjev za priključenje su priključeni. Građani su plaćali 220,00 € priključak, a ostatak je općina platila.

Berek, 30. prosinca 2024.

 **NAČELNIK:**

 **Mato Tonković**

**KLASA: 022-06/25-04/01**

**URBROJ: 2103-06-02-25-01**